CELEX: 32021D0924
Language: da
Date: 2021-06-03 00:00:00
Title: Rådets afgørelse (EU) 2021/924 af 3. juni 2021 om den holdning, der skal indtages på Den Europæiske Unions vegne i Det Internationale Kakaoråd, til forlængelsen af den internationale kakaooverenskomst 2010

9.6.2021   
               
               
                  DA
               
               
                  Den Europæiske Unions Tidende
               
               
                  L 203/8
               
            
         RÅDETS AFGØRELSE (EU) 2021/924
         af 3. juni 2021
         om den holdning, der skal indtages på Den Europæiske Unions vegne i Det Internationale Kakaoråd, til forlængelsen af den internationale kakaooverenskomst 2010
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Den internationale kakaooverenskomst 2010 (»overenskomsten«) blev indgået af Unionen ved Rådets afgørelse 2012/189/EU (1) og trådte i kraft den 1. oktober 2012.
                  
               
                     (2)
                  
                  
                     I henhold til overenskomstens artikel 62, stk. 1, er overenskomsten gældende til den 30. september 2022, medmindre den forlænges.
                  
               
                     (3)
                  
                  
                     I henhold til overenskomstens artikel 7, stk. 1, udøver Det Internationale Kakaoråd for Den Internationale Kakaoorganisation (»ICCO-Rådet«) alle sådanne beføjelser og varetager eller drager omsorg for udførelsen af alle sådanne funktioner, som er nødvendige for gennemførelsen af overenskomstens udtrykkelige bestemmelser. I henhold til overenskomstens artikel 62, stk. 4, kan ICCO-Rådet vedtage en afgørelse om forlængelse af gyldigheden af overenskomsten ud over den nuværende udløbsdato med to perioder på ikke over to kakaoår, dvs. indtil den 30. september 2024 for den første periode og indtil den 30. september 2026 for den anden periode.
                  
               
                     (4)
                  
                  
                     ICCO-Rådet skal vedtage en afgørelse om forlængelse af overenskomsten efter sin 103. samling den 22. og 23. april 2021.
                  
               
                     (5)
                  
                  
                     Den holdning, der skal indtages på Unionens vegne i ICCO-Rådet, bør fastlægges, da ICCO-Rådets afgørelse om at forlænge overenskomsten får bindende virkning for Unionen.
                  
               
                     (6)
                  
                  
                     I betragtning af hvor vigtig kakaosektoren er for en række medlemsstater og for Unionens økonomi, er det i Unionens interesse, at overenskomsten forlænges og Unionen forbliver part deri.
                  
               
                     (7)
                  
                  
                     En forlængelse af overenskomsten med højst fire år bør give ICCO-Rådets medlemmer den fornødne tid til at foretage en væsentlig revision af overenskomsten, hvor der fokuseres på dens modernisering og forenkling —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i Det Internationale Kakaoråd for Den Internationale Kakaoorganisation til forlængelsen af den internationale kakaooverenskomst 2010, skal være at stemme for dens forlængelse med to perioder på ikke over to kakaoår, dvs. indtil den 30. september 2024 for den første periode og indtil den 30. september 2026 for den anden periode.
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 3. juni 2021.
            
               
                  På Rådets vegne
               
               P.N. SANTOS
               
                  Formand
               
            
         
         
            (1)  Rådets afgørelse 2012/189/EU af 26. marts 2012 om indgåelse af den internationale kakaooverenskomst 2010 (EUT L 102 af 12.4.2012, s. 1).